Zhantas/Cleaned-Kyrgyz_Wikipedia huggingface dataset:
Мариям Буларкиева

Буларкиева Мариям — акын.

Мариям Буларкиева 1937-жылы 1-майда Талас районундагы Козучак айылында туулган.
1959-жылы Кыргыз мамлекеттик университетинин филология факультетин бүтүргөн. 
1963–1965-жж. Москвадагы СССР Жазуучулар союзунун алдындагы Жогорку адабият курсунун угуучусу болгон.
Эмгек жолун 1959-жылы Кыргызокуупедмамбаста редактор болуп иштөөдөн баштап, 
1966-жылы «Жаш ленинчи» журналынын катчысы, 
1980-жылдан башкы редактору, 
1987-жылдан Талас, Нарын, Ысык-Көл, Чүй облустары боюнча Кыргызстан Жазуучулар союзунда адабий кеңешчиси болуп иштеген.
1953-жылдан анын ырлары басма сөздөрдө басыла баштайт. 1958-жылы «Тамчы» деген ат менен алгачкы китеби жарык көргөн. Акындын чыгармалары орус, украин, тажик, өзбек, казак тилдерине которулган. М.Буларкиеванын көптөгөн ырларына обон чыгарылган.
1958-жылдан СССР Жазуучулар союзунун мүчөсү.
В.И.Лениндин туулган күнүнүн 100 жылдыгынын урматына «Каарман эмгеги үчүн» медалы, Кыргыз ССРинин Жогорку Кеңешинин, ВЛКСМ БКнын жана Кыргызстан ЛКЖС БКнын Ардак грамоталары менен сыйланган. Эл агартуунун отличниги, Кыргыз Республикасынын мадания-тына эмгек сиңирген ишмер. Жазуучу аялдар ассоциациясынын жетекчиси.

 Жарык көргөн китептери 
 Кыргыз тилинде 
Тамчы: Ырлар. – Ф.: Кыргызмамбас, 1958. – 118 б.
Памир гүлдөрү: Ырлар жана поэмалар. – Ф.: Кыргызмамбас, 1961. – 104 б.
Мээрим: Ырлар жана поэма. – Ф.: Кыргызмамбас, 1963. – 26 б.
Эненин сүйүүсү: Ырлар жана поэма. – Ф.: Мектеп, 1964. –85 б.
Невадагы шаар: Ырлар жана поэма. – Ф.: Мектеп 1969. – 103 б.
Алыкул: Ыр менен жазылган повесть. – Ф.: Кыргызстан, 1970. – 164 б.
Өмүр жазы: Ырлар, поэмалар, легендалар. – Ф.: Мектеп, 1973. – 71 б.
Учкун: Ырлар жана поэма. – Ф.: Кыргызстан, 1975. – 127 б.
Бейкут күндөр: Ырлар жана поэма. – Ф.: Мектеп, 1977. – 130 б.
Кер өзөн: Ырлар. – Ф.: Кыргызстан, 1984. – 47 б.
Жаркын жаз. Ырлар – Ф.: Мектеп, 1985. – 92 б.
Салкын төр: поэмалар жана ырлар. – Ф.: Адабият, 1989. – 168 б.
Баатыр жөнүндө баян.– Ф.: Кыргызстан, 1986. – 68 б.
 Орус тилинде 
Верность: Стихи. – Ф.: Кыргызстан, 1979. – 60 с.
На солнечных склонах: Стихи. – Ф.: Кыргызстан, 1979. – 60 с.
Арча: Стихи. – М.: Сов писатель, 1980. – 96 с.
Снежные горы: Стихи.– Ф.: Мектеп, 1982.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Акындар
Категория:Кыргыз акындары
Категория:Кыргыз адабияты
Категория:Инсандар
Дөлөев Өмүрбек

Дөлөев Өмүрбек - акын. 

Өмүрбек Дөлөев 1947-жылы 15-сентябрда Ак-талаа районунун Коңорчок айылында туулган. 
Финансы-экономикалык техникумун 1970-жылы, Кыргыз мамлекеттик университетинин филология факультетинин журналистика бөлүмүн 1982-жылы бүтүргөн.
«Алдыдагы өмүрлөр» аттуу алгачкы ыры 1969-жылы «Ленинчил жаш» гезитине жарыяланган. Очерктери, публицистикалык чыгармалары аркылуу окурмандарга журналист катары да таанымал.
Эмгек жолун 1967-жылы Ак-Талаа райондук «Кыргыз айыл чарба техника» өндүрүштүк бирикмесинде айдоочу болуп иштөө менен баштаган, Ак-Талаа райондук финансы бөлүмүндө инспектор болуп иштеген. 
1970-жылдан Ак-Талаа райондук «Айыл турмушу» гезитинде үзгүлтүксүз иштеп, учурда ошол гезиттин редактору. 
Акындын 50гө жакын ырларына жана «Шырдакбектин боз жорго», «Айымдын арманы», «Эр Тайлак» ж.б. дастандарына музыка жазылган. 
1976-жылдан бери СССР Журналисттер союзунун, 1986-жылдан Жазуучулар союзунун мүчөсү. 
Кыргыз Республикасынын Ардак грамотасы менен сыйланган.
Жаш акындардын республикалык фестивалынын лауреаты.
2003-жылы «Кыргыз Республикасынын маданиятынын мыкты кызматкери», 2006-жылы «Кыргыз Республикасынын маданиятына эмгек сиңирген ишмер» наамдары берилген. «Кыргыз тили» төшбелгисинин ээси, Нарын областынын ардактуу атуулу. 

ЖАРЫК КӨРГӨН КИТЕПТЕРИ

Кыргыз тилинде

Сезим тамчысы: Ырлар. – Ф.: Мектеп, 1979. – 35 б.

Алтын топ: Ырлар. – Ф.: Мектеп, 1981. – 12 б.

Үмүт оту: Ырлар. – Ф.: Кыргызстан, 1986. – 47 б.

Мен – мекендин чырпыгы: Ырлар. – Ф.: Мектеп, 1987. – 30 б.

Өмүр көчү: Ырлар-I. – Нарын шаардык басмакана, 1996. – 210 б.

Өмүр көчү: Ырлар-II. – Нарын шаардык басмакана, 1997. – 210 б.

Ак-Талаа куттун жергеси: Тарыхый түзүм. – Б.: Финансы чарба башкармалыгынын басмаканасы, 1996. – 226 б.

Казыбек: Кан-жандан чыккан казалдар. – Б.: Бийиктик, 2003. – 300 б.

Ак мөөр – Ак-Талаанын айпериси. – Б.: Учкун, 2005. – 112 б.

Өмүр күүсү. – Б.: Бийиктик, 2005. – 463 б.

Категория:Акындар
Категория:Кыргыз акындары
Категория:Кыргыз адабияты
Категория:Инсандар
Жакиев Бексултан

Жакиев, Бексултан - 16. 1. 1936-ж. туулган, Ысык-Көл облусу, Тоң району, Бөкөнбаев айылы – драматург, кинодраматург, Кыргыз ССРинин искусствого эмгек сиңирген ишмери (1974), Кыргыз эл жазуучусу (1993), Кыргыз ССРинин Токтогул атындагы мамлекеттик сыйлыгынын (1989), Казакстандын Төлөгөн Айбергенов атындагы эл аралык сыйлыгынын (1994), Жамбыл Жабаев атындагы эл аралык сыйлыгынын (1996) лауреаты.

КМУнун филология факультетин бүтүргөн (1958), киносценарийчилердин Москвадагы эки жылдык жогорку курсунда окуган (1960–62). «Кыргызфильм» киностудиясында редактор (1963–68), Кыргыз ССР Маданият министрлигинде (1968–72), Кыргыз ССР Мамлекеттик кинематография комитетинде башкы редактор (1972–75), Кыргызстан театр ишмерлер союзунун секретары (1988–92), КР Президентинин мамлекеттик кеңешчиси (1992–93), «Манас-1000» мамлекеттик дирекциясынын көркөм жетекчиси, директору (1994–2000), 1994-жылдан КРдин Токтогул атындагы мамлекеттик сыйлыгы боюнча комитеттин төрагасы. Жакиев коомчулукка «Атанын тагдыры» (1959) аттуу алгачкы драмасы менен таанылган. Анда драматург кайраттуу карыянын согуш кесепетинен башына түшкөн оор кайгысы аркылуу бүткүл элдин муңун чагылдырган. Бул чыгарма Кыргыз драма театрында 500дөн ашуун жолу коюлган. Жакиевдин адам турмушунун ар кыл жагдайларына арналган курч көйгөйлүү «Миң кыял» (1964), «Алтын аяк» (1967), «Өкүм» (1972), «Эртең – жаңы жыл» (1975), «Жолугушуу» (1979), «Күттүргөн жаз да келер» (1981), «Саадак какты» (1982), «Жүрөлүчү жүрөк оорутпай» (1989), «Жаза» (1990) жана башка драмалары бар. Бир катар новелла, аңгеме, очерк, киносценарийлердин («Азамат Алтай» повесть-эссенин автору. Драмалык чыгармалары камтылган, «Бороондуу жолдо» (1965), «Встреча в городе ветров» (1969) жана башка китептери чыккан. «Атанын тагдыры» драмасы боюнча опера (В. Гусев), «Саадак какты» драмасы боюнча балет (Э. Жумабаев) коюлган. Жакиевдин айрым чыгармалары орус, якут, казак жана башка тилдерге которулган жана чет өлкөлөрдүн театрларында коюлууда. Жакиевдин театр, кино коом жөнүндөгү ой толгоо макалалары гезит-журналдарда жарыяланып турат. Б. Брехттин, С. Михалковдун, М. Ауэзовдун драмаларын кыргыз тилине которгон. Жакиев 2000–03-ж. даярдаган кыргыздын манасчылык, төкмөлүк өнөрлөрү ЮНЕСКО тарабынан адамзат рухундагы оозеки мурастын шедеври деп таанылып, Парижде расмий жарыяланып, колдоого алынды. Жакиев III даражадагы Манас ордени, Даңк (1997), Казакстан Республикасынын Астана (1999) медалдары менен сыйланган. 

 Колдонулган адабияттар 
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14—046—1
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз жазуучулары
Категория:Кыргыз драматургиясы
Категория:Кыргыз киносу
Категория:Сценаристтер
Категория:Котормочулар
Категория:Туулгандар 1936-жылы
Категория:Ысык-Көл облусу
Категория:Кыргыз Республикасынын Баатырлары
Категория:Википедия:Карточка калыбы жок инсандар
Жамгырчиев Жума

Жума Жамгырчиев - (1906, Ысык-Көл өрөөнү, Тоң болушу (азыркы Тоң району, Көк-Сай айылы) – 1944) – акын.

1916-жылкы Үркүндө эл менен бирге Кытайга барып, Ниязмаш деген уйгур байында эки жыл малай болуп жан баккан. 1918-ж. Ысык-Көлгө кайтып келген. 1919-ж. айыл ликбезинде, 1922–25-ж. Ташкенде САКУда окуган. 1929-ж. Кыргыз педтехникумун бүтүргөн. 1929–35-ж. Кыргыз АССРинин Эл агартуу комиссариатында иштеген. Жалал-Абад педтехникумунун директору, 1935-жылдан Ош облусундагы советтик-партиялык мектепте, Өзбекстандын Анжыян шаарындагы кыргыз-уйгур мектебинде, 1939–41-ж. Оштогу эки жылдык мугалимдер институтунда, 1941–42-ж. Тоң районундагы орто мектепте мугалим болгон. 

Жамгырчиев техникумда окуп жүргөндө эле ыр жазган. 1931-ж. «Ырлар жыйнагы» аттуу алгачкы китеби жарыкка чыккан. Ан­да акындын 1939-ж. чейин жазган ырлары топтолгон. «Таңкы жарык» (1959), «Ырлар» (1975) аттуу ыр жыйнактары акындын көзү өткөндөн кийин жарык көргөн. Ырларынын тематикасы – чындык, аялдар азаттыгы, карапайым элдердин эркиндиги, жаштардын билимге умтулуусу. 1944-ж. Экинчи дүйнөлүк согушта курман болгон.

 Колдонулган адабияттар 
“Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1

Категория:Инсандар:Кыргызстан
Категория:Тоң району
Жапаров Кудайберген (Сатаров Кукен)

Жапаров Кудайберген (Сатаров Кукен) - жазуучу, драматург.

Кудайбергеи Жапаров 1933-жылы 14-июнда Сокулук районундагы Саз айылында туулган. 
1957-жылы Кыргыз мамлекеттик университетинин филология факультетин ийгиликтүү аяктайт.
1953-жылы «Жаш ленинчи» журналында «Жардам» аттуу биринчи аңгемеси жарык көрөт. Андан соң аңгемелери «Ленинчил жаш», «Кыргызстан пионери» газеталарына жарыяланат. 
К.Жапаров «Ала-Тоо» журналында, 1959–1962-жж. Кыргызокуупедмамбаста, Кыргыз ССР Министрлер Советинин алдындагы радио уктуруу жана телекөрсөтүү боюнча комитетинде редактор, 
1962-жылы кайрадан «Ала-Тоо» журналында адабий кызматкер, проза бөлүмүнүн редактору, 
1978-жылы «Кыргызстан маданияты» гезитинде кабарчы, адабият бөлүмүнүн башчысы болуп иштеген. 

Жазуучунун повесть жана аңгемелерден топтолгон «Абыш» деген биринчи жыйнагы 1959-жылы жарык көрөт. 1978-жылы «Кыргызстан» басмасынан «В горы пришла весна» деген китеби орус тилинде чыккан. Айрым чыгармалары казак, өзбек, татар, башкыр, украин, азербайжан, уй-гур тилдерине которулган.
К.Жапаровдун «Намыскөйлөр» аттуу комедиясы 1971-жылы М.Рыскулов атындагы Нарын музыкалуу драма театрында, 1993-жылы К.Жантөшев атындагы Ысык-Көл драма театрында, Казакстанда коюлган. Драматургдун «Кыздардын өчү» деген комедиясы, «Өксүк жандар», «Сүйгөнгө сүйкөн» деген драмалары бар.
Кыргызфильмде 1991-жылы анын «Зулумдуктун акыры» деген сценарийи боюнча мультфильм тартылган.
К.Жапаров Театр ишмерлер союзунун, 1963-жылдан бери Жазуучулар союзунун мүчөсү.

ЖАРЫК КӨРГӨН КИТЕПТЕРИ

Кыргыз тилинде

Абыш: Повесть жана аңгемелер. – Ф.: Кыргызокуупедмамбас, 1959. – 88 б.

Эрдик: Аңгемелер.– Ф.: Кыргызокуупедмамбас, I960. – 76 б.

Агроном кыз: Повесть, аңгемелер, очерктер, мыскылдар.– Ф.: Кыргызмамбас, 1962.

'Аталар: Повесттер, аңгемелер.– Ф.: Кыргызстан, 1965. – 172 б

Талаа: Аңгемелер. – Ф.: Мектеп, 1968. – 136 б.

Председатель: Повесть, аңгемелер жана азилдер. – Ф.: Кыргызстан, 1972. – 215 б.

Анын экинчи төрөлүшү: Повесть, аңгемелер. – Ф.: Мектеп, 1974. – 146 б.

Ач көз байдын өлүмү: Жомок. – Ф.: Мектеп, 1982. – 15 б.

Түркүн тагдырлар: Роман. – Ф.: Кыргызстан, 1983. – 312 б.

Талаа: Повесть жана аңгемелер. – Ф.: Мектеп, 1987. – 300 б.

Орус тилинде
 
В горы пришла весна: Повести и рассказы. – Ф.: Кыргызстан, 1979. – 136 с.

Категория:Кыргыз жазуучулары
Категория:Драматургдар
Категория:Кыргыз адабияты
Категория:Инсандар
Категория:Кыргыз театры
Жапиев Жылкычы

Жапиев Жылкычы (1943-) - жазуучу, акын. 

 Кыскача өмүр таржымалы 
Жылкычы Жапиев 1943-жылы 10-майда Жайыл ооданынын Сары-Булак айылында туулган. 1976-жылы Кыргыз мамлекеттик университетинин филология факультетин сырттан окуган.
Эмгек жолун 1960-жылы Эриктүү сегиз жылдык мектепте мугалим болуудан баштаган. 
1963–1966 жылдары Кеңештик Армиянын катарында кызмат өтөгөн. 
1967-жылы Калинин маданият оодандык бөлүмүндө автоклубдун башчысы.
1971–1981 жылдары «Кыргызстан» басмасында кенже редактор, редактор, улук редактор, редакция башчысы, башкы редакторлук кызматта, 
1982-жылдан «Ала-Тоо» журналынын бөлүм башчысы, 1992-жылдан «Учкун» АКысынын редактору болуп эмгектенген. 
Чыгармалары 1970-жылдан мезгилдүү басма сөздөргө басыла баштаган. Алгачкы «Сагыныч» аттуу ырлар жыйнагы 1971-жылы жарык көргөн.
Ж.Жапиев А.Гриндин жомокторун, вьетнам элдик жомокторун ж.б. которгон.
1984-жылдан Жазуучулар союзунун мүчөсү.

 Жарык көргөн китептери 
Кыргыз тилинде
 Сагыныч: Ырлар. – Ф.: Кыргызстан, 1971. – 30 б.
 Каркыралар: Новеллалар менен повесть. – Ф.: Кыргызстан, 1977. – 135 б.
 Жамгыр бийи: Аңгемелер. – Ф.: Кыргызстан, 1980. – 188 б.
 Көк жээк: Аңгемелер. – Ф.: Кыргызстан, 1984. – 186 б.
 Айыл баяны: Повесть, аңгемелер. – Ф.: Мектеп, 1987. – 176 б.

 Котормолору 
 Африка акындарынын ырлары: – Ф.: Кыргызстан, 1972. – 98 б.
 Таң жергеси: Өзбек жазуучуларынын аңгемелери. – 1976 ж. 
 Грин А. Кыргыйдын баяны. – Ф.: Мектеп, 1980. – 32 б.
 Ханзада Иван менен карышкыр: Жомок – Ф.: Мектеп, 1984. – 25 б.
 Сыйкырдуу бермет: Вьетнам эл жомогу. – Ф.: Мектеп, 1985. – 32 б.
 Грин Александр. Кыргыйдын баяны: Болгон окуя. 2-бас. – Ф.: Адабият, 1990. – 24 б.

Категория:Маданият
Категория:Кыргыз маданияты
Категория:Адабият
Категория:Акындар
Жетикашкаева Нуркамал

Жетикашкаева, Нуркамал Жалпы маалыматТөрөлгөндө берилген аты: Жетикашкаева, Нуркамал Туулган жылы: 1918-жыл Каза болгон жылы: 1952-жыл Туулган жери: Жыламыш айылы, Сокулук району, КыргызстанКаза болгон жери: Фрунзе шаары Өлкө: 22px|border|CCCР желеги СССР→22px|border|Кыргызстан желеги КыргызстанИшмердүүлүгү: артист жана акынНаамдары: Чыгармачылык активдүүлүгү: 1937-жылдан 1952-жылга чейинТеатр: Кыргыз мамлекеттик драма театры 

Жетикашкаева Нуркамал (1918–1952) - акын, актриса. 
 Кыскача өмүр баяны 
Нуркамал Жетикашкаева 1918-жылы Сокулук районундагы Жыламыш айылында туулган. 
1941-жылы Москвадагы А.Луначарский атындагы театр искусствосу институтунун кыргыз студиясын Насыр Кытаев, Урумкан Исмаилова, Касымалы Бектенов, Өмүркул Жетикашкаев, Исмаилбек Абдубачаев, Мурадил Ибраев, Махмут Токтоналиев, Какен Урмамбетова, Рая Айдаралиева, Жамийла Калчаева, Бейшен Рысмендеев, Калийча Рысмендеева, Нафиса Курманалиева, Асан Саргалдаев, ж.б. менен бүтүрүп, Кыргыз мамлекеттик драма театрында артист, кийинчерээк кыргыз тил, адабият жана тарых институтунда илимий кызматкер болуп иштейт.
Нуркамалдын ырлары 1937-жылдан тартып басмасөздө жарыялана баштайт. 

 Чыгармачылыгы 
1949-жылы анын «Жанган жалын» поэмасы китеп болуп чыгат. 
1953-жылы ал дүйнөдөн кайткандан кийин ырлар жана поэмаларынын толук жыйнагы, 
1958-жылы орус тилинде «Я дочь Октября» деген ырлар жыйнагы чыккан. 
1946-жылдан СССР Жазуучулар союзуна мүчө болгон. 
Н.Жетикашкаева «1941–1945-жылдардагы Улуу Ата Мекендик согуш мезгилиндеги каарман эмгеги үчүн» медалы менен сыйланган. 
 Үй-бүлөсү 
Нуркамал Жетикашкаева адегенде кыргыздын алгачкы театр режиссеролорунун бири Өмүркул Жетикашкаевдин жубайы болгон. Андан бир уулу бар - кинодраматург, жазуучу, Кыргыз эл жазуучусу Кадыркул Өмүркулов.
Ө.Жетикашкаев 1941-жылы Улуу Ата-Мекендик согушка кетип каза болот. Андан соң Н.Жетикашкаева драматург, актер, режиссер, жазуучу Касымалы Жантөшевге турмушка чыккан. 

ЖАРЫК КӨРГӨН КИТЕПТЕРИ 

Кыргыз тилинде

Жанган жалын. – Ф.: Кыргызмамбас, 1949. – 60 бет.

Жаңырган өлкөдө. – Ф.: Кыргызмамбас, 1951. – 131 бет.

Нуркамалдын ырлары жана поэмалары.Басмага даярдаган К.Жантөшев.)Ф.: Кыргызмамбас, 1953.– 275 б.

Ырлар жана поэма.– Ф.: Кыргызстан, 1978. – 183 б.

Нуркамал: Ырлар жана поэмалар. – Ф.: Кыргызстан, 1988. – 208 б.

Орус тилинде

Я дочь Октября.– Ф.: Кыргызмамбас, 1958. – 58 с.

Проходят дни. – К-пте: Антология киргизской поэзии. М.: Гослитиздат, 1957, с.387–388.

Категория:Акындар
Категория:Кыргыз акындары
Категория:Кыргыз адабияты
Категория:Инсандар
Категория:Кыргыз театры
Жумабаев Үсөнкул

Жумабаев Үсөнкул (1923–1976) - акын.

Үсөнкул Жумабаев 1923-жылы 5-декабрда Чүй районундагы Кара-Дөбө айылында туулган. Айылдык мектептин 9-классын бүтүрүп, 
1942-жылы Чүй районундагы Кара-Дөбө колхозунда бухгалтердин жардамчысы болуп иштеген. Ошол эле жылы Советтик Армиянын катарына чакырылып, 
1944-жылы Рязань артиллериялык окуу жайын бүтүрүп, кенже лейтенант наамын алган. Андан кийин взводдун командири болуп Улуу Ата Мекендик согушка катышкан. 
1946–1949-жж. Чүй райондук партия комитетинде инструктор, бөлүм башчы, 
1949–1951-жж. Кыргызстан Борбордук партия комитетинин алдындагы эки жылдык партиялык мектепте окуп, партиялык уюмдун партиялык бюросунун катчысы болуп шайланган. 
1956-жылы КПСС БКнын алдындагы партиялык жогорку мектепти сырттан окуп бүтүргөн.
1952-жылы Токмок шаардык партия комитетинин 2-катчысы, 
1953-жылы Покровка райондук партия комитетинин 1-катчысы, 
1955-жылы Фрунзе облустук партия комитетинин пропаганда жана агитация боюнча катчысы, 2-катчысы, 
1953-жылы Кемин райондук партия комитетинин 1-катчысы болуп шайланат. 
1962–1972-жж. Кыргыз ССР Министрлер Советинде Советтик органдар боюнча бөлүмдүн башчысы, 
1972-жылдан өмүрүнүн аягына чейин Кыргыз ССРинин Маданият Министринин орунбасары болуп иштеп келген.

Анын алгачкы «Билим» аттуу ыры 1939-жылы «Кыргызстан пионери» гезитине басылып, ырлары республикалык гезит-журналдарга жарыялана баштаган.
Ү.Жумабаев 1973-жылдан СССР Жазуучулар союзуна мүчө болгон.
«Эмгек Кызыл Туу» ордени, «Эмгектеги артыкчылыгы үчүн», В.И.Лениндин туулган күнүнүн 100 жылдыгынын урматына «Каарман эмгеги үчүн» медалы, «1941–1945-жылдардагы Улуу Ата Мекендик согушта Германияны жеңгендиги үчүн», «1941–1945-жылдардагы Улуу Ата Мекендик согуштагы жеңиштин отуз жылдыгы» медалдары, Кыргыз ССР Жогорку Советинин Президиумунун Ардак грамоталары менен сыйланган.
Кыргыз ССРинин КП БКсына мүчө, Кыргыз ССРинин Жогорку Советинин VII чакырылышына депутат болуп шайланган.

ЖАРЫК КӨРГӨН КИТЕПТЕРИ 

Кыргыз тилинде

Ырлap. – Ф.: Кыргызмамбас, 1958. – 103 б.

Өлбөс адам.– Ф,: Мектеп., 1965. – 83 б.

Атанын өкүмү.– Ф.: Кыргызстан, 1967. – 114 б.

Кыл-кыяк.– Ф.: Мектеп, 1968. – 43 б.

Махаббат күүлөрү.– Ф.: Кыргызстан, 1970. – 104 б.

Өчпөс жылдыздар.– Ф.: Кыргызстан, 1973. – 116 6.

Алтын казык: Ырлар.– Ф.: Мектеп, 1976. – 108 б.

Ырлар жана поэмалар.– Ф.: Кыргызстан, 1978. – 235 б.

Махаббат күүлөрү: Ырлар, поэма.– Ф.: Кыргызстан, 1983. – 128 б.

Категория:Акындар
Категория:Кыргыз акындары
Категория:Кыргыз адабияты
Категория:Инсандар
Жуманазаров Кудайберген

Жуманазаров Кудайберген (1937–1999) - акын, 1937-жылы Токтогул ооданына караштуу Үч-Терек совхозунда туулган. Мектептен кийин Фрунзе атындагы айыл чарба машиналарын жасоочу заводдо пресстөөчү болуп иштеп жүрүп, № 1-техникалык окуу жайына кирет. 
1958-жылы Фрунзедеги өндүрүш ишканаларынын комбинатында бетончу болуп эки жыл иштеген. Кийин «Ленинчил жаш» гезитинде адабий кызматкер болуп ишке орношот.
1961–1968-жж. «Жаш Ленинчи» журналынын адабий кызматкери, «Ленинчил жаш» гезитинин Ош дубаны боюнча кабарчысы, бөлүм башчысы, 1984-жылдан «Кыргызстан маданияты» жумалыгында жооптуу катчы болуп иштейт. 
К.Жуманазаровдун биринчи ыры 1965-жылы «Ленинчил жаш» гезитине жарыяланган. Акындын «Кара-Көл оттору» алгачкы китеби 1969-жылы жарык көргөн. 
1970-жылдан КСРБ Жазуучулар союзунун мүчөсү.
В.И.Лениндин туулган күнүнүн 100 жылдыгынын урматына «Каарман эмгеги үчүн» медалы менен сыйланган.

 Китептери 

Кыргыз тилинде

Кара-Көл оттору.– Ф.: Кыргызстан, 1969. – 112 б. 

Ат жалындагы ыр: Өспүрүмдөр үчүн – Ф.: Мектеп, 1971 – 79 б.
 
Улуу акындын жергесинде: Очерк.– Ф.: Мектеп, 1974 – 52 б.

Тогуз кайрык.– Ф.: Мектеп, 1975.

Акжол: Ырлар, поэмалар.– Ф.: Кыргызстан, 1977. – 64 б.

Тайгадагы кеч: Ырлар жана поэмалар.– Ф.: Мектеп, 1979. – 124 б.

Көгүлтүр жылдыздар: Ырлар жана поэма. Ф.: Кыргызстан, – 100 б. 

Жазгы жамгыр: Поэма жана ырлар. – Ф.: Кыргызстан, 1987. – 176 б. 

Ырыстын ырлары: Ырлар. – Ф.: Адабият, 1990. – 16 б.

Токтогулдун ыры: Поэма жана ырлар.– Ф.: Адабият, 1990. – 104 б.

Категория:Акындар
Категория:Кыргыз акындары
Категория:Кыргыз адабияты
Категория:Инсандар
Жунушев Каныбек

Жунушев Каныбек - акын. 

Каныбек Жунушев 1941-жылы 11-ноябрда Кочкор районундагы Кош-Дөбө айылында туулган. 
1963-жылы К.И.Скрябин атындагы Кыргыз мамлекеттик айыл чарба институтунун агрономдук факультетин бүтүргөн.
1963-жылы Нарын облусунун Тянь-Шань районундагы Жданов атындагы колхозго башкы агроном болуп иштөө үчүн жиберилген. 
1965-жылдан «Киргизгипрозем» долбоорлоо институтунда кыртыш таануу инженери болуп иштеген, 
1977-жылдан Кыргыз кыртыш таануу ИИИсинде улук илимий кызматкер,
1984-жылдан «Арашан» чыгармачылык үйүнүн директору, 
1986-жылдан Кыргызстан Жазуучулар союзунун Нарын облусу боюнча кеңешчиси болуп иштеген.

Ырлары 1960-жылдан баштап жарыялана баштаган. Биринчи ырлар жыйнагы «Боёкчу» деген ат менен 1964-жылы басылып, 
1974-жылы «Одноместный самолёт» деген поэтикалык жыйнагы орус тилинде жарык көргөн. Акындын айрым ырлары коңшу республикалардын тилдерине жана чет тилдерге которулган.
К. Жунушев К.Чуковскийдин, Я.Акимдин, С.Михалковдун чыгармаларын кыргыз тилине которгон.
1979-жылдан СССР Жазуучулар союзунун мүчөсү.
Балдар үчүн жазылган чыгармалары Тоголок Молдо сыйлыгына татыктуу болгон. Кыргыз Республикасынын Эл агартуусунун отличниги. Бул күндө акындын чыгармалары башталгыч класстардын окуу китептери-не киргизилип окутулуп жатат.

ЖАРЫК КӨРГӨН КИТЕПТЕРИ

Кыргыз тилинде

Боёкчу: Ырлар. – Ф.: Кыргызокуупедмамбас. 1964. – 19 б. 

Кызылчанын баласы.– Ф.: Мектеп. 1967. – 22 б. 

Бадыраң кантип үшүгөн: Ырлар. – Ф.: Мектеп, 1968. – 15 б. 

Жашыл көпүрө: Ырлар.– Ф.: Мектеп, 1972. – 47 б. 

Жылдыздуу асман: Ырлар.– Ф.: Мектеп, 1975. – 16 б. 

Байчечекей: Ырлар, жомоктор.– Ф.: Мектеп, 1979. – 68 б. 

Зымырык: Ырлар жана жомоктор.– Ф.: Мектеп, 1983. – 74 б.
 
Айдың көл: Ырлар жана поэма.– Ф.: Мектеп, 1987. – 119 б.

Бир орундуу самолет: Ырлар.– Б.: ЖЧК «Кутаалам», 2007. – 24 б.

Чөндөлөй: Ырлар. – Б.: ЖЧК «Кутаалам», 2007. – 12 б.

Бака, бака, балчак: Ырлар.– Б.: Контет, 2007. – 12 б.

Жашынмак: Ырлар.– Б.: «ЮНИСЕФ», 2007.

Орус тилинде 

Одноместный самолет: Стихи.– Ф.: Мектеп. 1976. – 14 с.

Категория:Акындар
Категория:Кыргыз акындары
Категория:Кыргыз адабияты
Категория:Инсандар